Епитафи у драгачевским селима: Вучковица
Епитафи у драгачевским селима: Вучковица су сведочанства преписана са крајпуташа и старих надгробних споменика у селу Вучковица (Општина Лучани).

Крајпуташи 
Крајпуташ Тривуну Виторовићу (†1914) (Вучковица – крај пута)
 Спомен
 ТРИВУНА ВИТОРОВИЋА
 војника III чете I батал.
 X-ог пука кадровац,
 у 20 год. умро у војсци
 10. новембра 1914. год.
 Остави преожалошћену
 мајку Загорку
 да му спомен подигне сa најмилијима
 Бог да му душу прости
 Ради Сретен Мињовић.
 Рашчићи.

Крајпуташ Андрији Виторовићу (†1915) (Вучковица – крај пута)
 Ој путниче мили роде
 умољено стани овде
 и прочитај овај спомен почив.
 АНДРИЈЕ ВИТОРОВИЋА
 из Вучковице
 Тек што беше у најлепшем цвету
 кости моје осташе у свету
 Kао српском војнику
 у својих 24. г.
 10-ог јануара 1915. год.
 у Ужицу.
 Збогом свету мој премили цвету
 ја се више повратити нећу
 а ви мени упалите свећу
 Овај спомен подижему
 Његова ожалошћена
 Мајка Загорка
 Брат Тривун
 и жена Станојла

Крајпуташ Милисаву Виторовићу (†1917) (Вучковица – крај пута)
 Ој путниче српски роде
 ти не жали мало стати
 овај спомен прочитати
 моје име поменути
 ђе остадок и живот дадок
 I маја 1917. год
 МИЛИСАВ ВИТОРОВИЋ
 из Вучковице
 Војник II позива 10. пука
 који оде са српском војском
 и свој живот изгуби
 у својих 40 г. свог живота
 и остави своју
 ожалошћену породицу
 Збогом сине збогом роде миј
  ја се више повратити нећу
 а ви мени упалите свећу
 Овај спомен подижему
 његов син Миломир
 и жена Милојка

Сеоска гробља

Дуканци 
Споменик Ники Дуканцу (†1842) (Вучковица – Дуканци)
 Овде почива
 НИКА ДУКАНАЦ
 Поживи 70 Г.
 умре 26. Априла 1842. Г.
 оваи Крс
 ударишему синови Его
 Симеун василие и Јанко

Споменик Симону Перишићу (†1852) (Вучковица – Дуканци)
 Овде СИМОН ПЕРИШИЋ
 от села Вучковице
 поживи 100. Год:
 а умре 5. фебруара 1852. Г.
 оваи билег удари му
 син Радисав
 а писа Радосав чикириз
 из села ртију

Споменик Радисаву Симоновићу (†1857) (Вучковица – Дуканци)
 Зде почива
 раб божии
 РАДИСАВ СИМОНОВИЋ
 от фамилие бумбарске
 из ове Вучковице;
 поживи 45. г:
 престависе 11. јануара у 1857. год:
 билег ови удари му
 верна его супруга Елика
 са ниова два младолетна сина
 богићом: и мирославом
 Написаога радосав чикириз
 из ртију

Лазића гробље 
Споменик Николи Миросавићу (†1852) (Вучковица – Лазићи)
 Овде почива
 раб Божи
 НИКОЛА
 ковач
 син Стефана Миросавића
 житеља Вучковичког
 поживи 28 год:
 Умре 18. Авгус: 1852. године
 (...)

Равићи 
Споменик Ристи Равић (†1959) (Вучковица – Равићи)
 РИСТА
 жена пок. Луке Равића
 из Вучковице
 поживи 103 год.
 и умре
 15. Маја 1959 год.

Извор 
 Никола Ника Стојић, Драгачевски епитафи: записи са надгробника и  крајпуташа, 2. допуњено издање, Међуопштински историјски архив, Чачак 2011.

Драгачевски епитафи